b'\n_START_ARTICLE_\nNiinivaara (Joensuu)\n_START_PARAGRAPH_\nNiinivaara on Joensuun suurimpia kaupunginosia. Se sijaitsee korkealla m\xc3\xa4ell\xc3\xa4 (korkein kohta 107 metri\xc3\xa4 merenpinnan yl\xc3\xa4puolella) 1-2 kilometrin p\xc3\xa4\xc3\xa4ss\xc3\xa4 kaupungin keskustasta, Pielisjoen toisella puolella. _NEWLINE_Niinivaaran t\xc3\xa4rkeimpi\xc3\xa4 maamerkkej\xc3\xa4 on Pohjois-Karjalan keskussairaala (1953)  ja Pielisensuun kirkko (Veikko Larkas, 1960), jotka sijaitsevat vaaran laella. Kallion sis\xc3\xa4ll\xc3\xa4 on iso v\xc3\xa4est\xc3\xb6nsuoja. Niinivaaraan kuuluu my\xc3\xb6s Joensuun kantakaupungin ainoa lampi, Varaslampi._NEWLINE_Kaupunginosan keskus on Suvikadun ja Niinivaarantien risteyksen tuntumassa. Siell\xc3\xa4 on muun muassa liikekeskus, terveysasema ja koulu.   _NEWLINE_Asukkaita Ninivaaralla on noin 4\xc2\xa0400. Alue rajautuu Pielisjokeen, Karsikkoon, Penttil\xc3\xa4\xc3\xa4n ja Hukanhautaan._NEWLINE_Karelia-ammattikorkeakoulun Tikkarinteell\xc3\xa4 toimiva sosiaali- ja terveysalan sek\xc3\xa4 W\xc3\xa4rtsil\xc3\xa4-talossa toimiva tekniikan ja liiketalouden kampukset ovat Niinivaaralla.'